คลังอาเซียนถกรับมือศก.โลกผันผวน
รมว.คลังอาเซียนประชุมเตรียมแผนและมาตรการ รับมือเศรษฐกิจและการค้าโลกสะดุด จากสงครามการค้า
4 เม.ย. 2562

รมว.คลังอาเซียนประชุมเตรียมแผนและมาตรการ รับมือเศรษฐกิจและการค้าโลกสะดุด จากสงครามการค้า
นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) เปิดเผยภายว่า การประชุมรมว. คลังอาเซียน ครั้งที่ 23 และการประชุมรมว.คลังและผู้ว่าการธนาคารกลางอาเซียน ครั้งที่ 5 ได้มีการหารือถึงภาพรวมแนวเศรษฐกิจโลกและเศรษฐกิจภูมิภาคอาเซียนในปี 2562 มีการเติบโตที่ชะลอตัวลง จากผลกระทบสงครามการค้าระหว่างสหรัฐฯ และจีน
ทั้งนี้ ทำให้ต้องมีการเตรียมความพร้อมรับมือความผันผวนจากปัญหาการค้าโลก โดยใช้นโยบายการเงินการคลังในการรักษาเสถียรภาพการเติบโตทางเศรษฐกิจที่มีความไม่แน่นอนทั้งในปีนี้และปีหน้า




นายลวรณ กล่าวว่า นายอภิศักดิ์ ตันติวรวงศ์ รมว.การคลัง ได้หารือระดับทวิภาคีร่วมกับ รมว.การคลัง 2 ประเทศ ในระหว่างการประชุมรัฐมนตรีคลังอาเซียน ได้แก่ รมว.การคลัง จาก สปป. ลาว ซึ่งได้ขอให้ประเทศไทยซื้อไฟฟ้าเพิ่มขึ้น ขณะที่ รมว.การคลัง ขอให้ สปป.ลาว ออกบาทบอนด์เพิ่มขึ้น
นอกจากนี้ นายอภิศักดิ์ ยังได้มีการหารือในระดับทวิภาคีร่วมกับ รมว.การคลังจากประเทศเวียดนาม ซึ่งมีประเด็นที่ฝ่ายไทยได้เตรียมส่งมอบการเป็นเจ้าภาพการประชุมอาเซียนครั้งต่อไป